|  |  |  |
| --- | --- | --- |
| Työ- ja elinkeinoministeriö | perusteluMuistio | **LUONNOS 8.6.2021** |
| Hallitusneuvos Anja Liukko | x.X.2021 |  |

Valtioneuvoston asetus tuontipolttoaineiden velvoitevarastoinnista annetun asetuksen muuttamisesta

1. Tausta ja valmistelu

Ehdotetut muutokset tuontipolttoaineiden velvoitevarastoinnista annettuun asetukseen (1071/1974) liittyvät tuontipolttoaineiden velvoitevarastoinnista annetun lain (1070/1994; jäljempänä *velvoitevarastointilaki*) muuttamisesta annettuun lakiin (*HE-luonnos lain muuttamiseksi vireillä*). Ehdotettu asetusmuutos liittyy kiinteästi mainittuun lain muutokseen, jossa maakaasun varastointivelvoite kohdistetaan osin uudella tavalla ja kivihiilen velvoitevarastointia koskevaa sääntelyä muutetaan yhdenmukaisemmaksi muun velvoitevarastointia koskevan sääntelyn kanssa.

Ehdotettu asetusmuutos on valmisteltu samanaikaisesti hallituksen esityksen kanssa, ja se oli lausunnolla samanaikaisesti hallituksen esityksen luonnoksen kanssa x.5.2021 alkaen [kuuden] viikon ajan. Lausunnoissa …. Lausuntotiivistelmä on julkisessa palvelussa osoitteessa …

Laki tuontipolttoaineiden velvoitevarastoinnista annetun lain muuttamisesta tulee voimaan [1.1.2022].

1. Asetusmuutoksen perustelut

1 §. Velvoitevarastointi-ilmoitus

Pykälä kumotaan. Velvoitevarastointi-ilmoitusta koskeva perussäännös on nykyisin velvoitevarastointilain muutetussa 15 §:n 1 momentissa, jossa säädetyn asetuksenantovaltuuden nojalla annettaisiin muutettavaksi ehdotetut asetuksen 2, 3 ja 5 §.

2 §. Kivihiililaitoksen velvoitevarastointi-ilmoitus

Pykälän 1 kohta vastaisi nykyistä 1 kohtaa ja 4 kohta nykyistä 3 kohtaa. Pykälän 2 ja 3 kohta muutettaisiin ottaen huomioon velvoitevarastointilain muutettu 4 §.

3 §. Kivihiilen maahantuojan velvoitevarastointi-ilmoitus

Pykälän 1, 2 ja 4 kohta vastasivat nykyistä1, 2 ja 4 kohtaa. Pykälän 3 kohta muutettaisiin ottaen huomioon velvoitevarastointilain muutettu 5 §:n 1 momentti.

5 §. Maakaasulaitoksen velvoitevarastointi-ilmoitus

Pykälän mukainen maakaasulaitoksen velvoitevarastointi-ilmoitus muutettaisiin ottaen huomioon velvoitevarastointilain muutettu 10 ja 11 §.

6 §. Maakaasun maahantuojan velvoitevarastointi-ilmoitus

Pykälä kumottaisiin. Maakaasun maahantuoja ei enää ole velvoitevarastointilain mukaan varastointivelvollinen.

8 §. Maakaasua ja nesteytettyä maakaasua korvaava polttoaine

Pykälä on annettu velvoitevarastointilain muutetun 10 §:n 2 momentin asetuksenantovaltuuden nojalla. Pykälän otsikkoa täydennettäisiin selventämällä, että kyse voi myös olla nesteytettyä maakaasua korvaavasta polttoaineesta. Lisäksi pykälästä poistettaisiin viittaus maakaasun maahantuojaan, koska tämä ei enää ole velvoitevarastointilain mukaan varastointivelvollinen.

3. Voimaantulo

Ehdotettu asetusmuutos on tarkoitettu tulemaan voimaan samanaikaisesti kuin velvoitevarastointilain muutos eli 1.1.2022.